Съвременните рицари • 9 ноември 2018
Съвременните рицари в изкуството х2
Това е една рицарска история във въпроси и отговори, която освен много младост и свежест, носи тонове надежда. Една двулика, усмихната надежда, закачливо сияеща от постигнатото и амбициите на две момичета, получили артистичното си образование в чужбина, за да се върнат в България и подкрепят млади таланти тук.
Ася и Ивана, познати като *Urbanites създават платформата си с цел откриване и насърчаване на артисти от самото им прохождане. Защото, вярата в естетическата комуникация на творенията е онази съществена част, която поддържа вдъхновението, развива таланта и докосва нематериалното в нас. Защото, диалогът чрез творенията, отвъд злободневната комуникация, е гласът на младите творци, който всички трябва да чуем, видим и усетим.
Ася и Ивана живеят и работят в общата си мечта, надминала многократно крепката им възраст. Една споделена визия за бъдещето, заредена с така дефицитната емпатия. Осъзната и пъстра реалност на две модерни момичета, оцветяваща монохромната ърбън среда.
Здравейте момичета. Моля, представете се.
Ивана: Аз съм Ивана Вълчева, на 22 съм и се занимавам с музика от 4-годишна. Завърших гимназия в Манчестър и после отидох в Guildhall School of Music and Drama в Лондон, където учих класическо пиано, и разни други интересни неща като колаборативно изкуство, импровизация и creative администрация. Заедно с Ася още преди време си говорехме да се приберем в София и да се занимаваме с изкуство. Така и стана.
Ася: Аз съм Ася Попова, на 23 и като порасна голяма искам да бъда фотограф, хаха. До скоро живях в Милано, където завърших бакалавър Graphic Design & Art Direction. Покрай ученето се зароди и интересът ми в дигиталния макретинг, социалните медии и комуникативния дизайн. Август реших да се прибера в София и тук да го мисля смисъла на живота, а и с Ивана имахме твърде добра идея за да я отлагам за когато се прибера един ден…
Как сте, къде и с какво се занимавате в момента?
Супер сме, заети около същата тази идея. В момента подготвяме следващия проект на платформата ни Urbanites Sofia – Urbanites:Introducing (vol.1) – две изложби в два последователни дни: 23-ти и 24-ти ноември, които ще представят работата на трима млади и много интересни артисти – Теодор Генов, Александра Георгиева и Жоро Пеев.
От края на миналата година, започнахме пробно с организирането на една изложба– колаборация между фотографиите на Ася и наш приятел художник- Арън Рот, който живее в Лондон.
works from Urbanites vol.1 by @asiakaisia & @aarondumbassroth winters can be warm; STILL UP FOR SALE 👆🏻 #contemporaryart #creativeproject #sofia #sosofia #sofiacity #artistsoninstagram #artist #inspiration #visualsoflife #visualgang #createcommune #createyourown #opencall #urbanitesofia #mixedmedia #35mm #analog #filmisnotdead #contemporarypainting #artistoninstagram #createcommune
A post shared by Urbanites Sofia (@urbanitesofia) on Jan 29, 2018 at 10:30pm PST
Цялата комуникация и творчество се извършваше през Facebook Messenger- получи се интересно. След нея се осмелихме да направим и Инстаграм акаунта – и да обявим Оpen Call for Artists и да организираме следващото си по-голямо събитие, което също се получи супер яко! Ето и подробности тук.
works from Urbanites vol.1 by @asiakaisia & @aarondumbassroth youth #contemporaryart #creativeproject #sofia #sosofia #sofiacity #artistsoninstagram #artist #inspiration #visualsoflife #visualgang #createcommune #createyourown #opencall #urbanitesofia #mixedmedia #35mm #analog #filmisnotdead #contemporarypainting #artistoninstagram #createcommune
Ивана: Защото сме млади хора на изкуството с идеалистични цели и мечтаем да живеем в град, чиято среда предразполага талантливите хора да се развиват и да работят заедно.
Ася: Защото като артисти знаем, че е изключително важно да получаваш exposure изкомуникиран по готин и артистичен начин, особено когато тепърва прохождаш в тази среда. Има толкова талантливи хора в България, но като че ли никой не говори достатъчно за тях и работата им, та ето ни нас – 24/7 спам в социалните медии за изкуство, възможности, идеи, колаборации, работа, а през няколко месеца и готино събитие :))
Най-ранният ви спомен свързан с това, на което сте се отдали днес?
Ася: Първата ми самостоятелна фотографска изложба в Апартамента, сега ме е срам като се сещам, но беше толкова яко, че се появиха всички тези хора, специално за мен и нещата, които съм създала. След изложбата ми дойде супер много енергия и вяра в мен си и бях още по-мотивирана да творя, знаейки че хората се интересуват и биха дошли някъде за мен.
Ивана: Първият ми колаборативен проект от университета, в който освен музиканти участваха и актьори и поети, беше в Barbican Centre и се получи много силно. Тогава навлязох в сместването на различни видове изкуства и се запалих по тази идея.
Кога беше последният път, когато изкуство ви докосна? Как, кое и защо?
Ася: Наскоро, в град Парма, една от вечери се озовах в двора на Palazzo della Pilota на silent party и беше просто велико и се разплаках от смях и радост и странност – толкова много хора, с толкова много емоция се мятат на посоки – без никакъв звук, беше супер сюрреалистично да ги наблюдаваш, особено ако нямаш слушалки.
Ивана: Преди няколко месеца, на финалния ми рецитал за завършване на бакалавър. Въпреки, че самата аз свирех, истински оценявах каква привилегия е да си част от света на изкуството и колкото красиви неща биват създавани около нас, леко го усетих като out of body experience.
Какво би ви направило най-щастливи, свързано с работата ви?
Ивана: Да се разрастне платформата и да сме истински полезни на хората, и да разбират защо правим това, което правим, по начина по който го правим.
Ася: В момента съм доста щастлива с това как се развиват нещата, но предполагам в бъдеще да би било супер да си разрастнем екипа и платформата и да се обърщат към нас все повече хора с идеи и желание.
Какви трудности срещате по пътя и къде би ви отвел той без тях (в идеалния вариант)?
Ами, всякакви неща , включително това , че не знаехме каква е разликата между ООД и ЕООД, ама пък научаваме толкова много нови неща, толкова бързо и безплатно хаха. Абсолютно си заслужава да се поизложиш тук-таме за сметка на нови знания.
Споделете най-добрия спомен, който имате към момента от проектите?
Когато дойдоха 350 човека в Генератор за миналото събитие.
А, най-лошият?
Когато дойдоха 350 човека в Генератор за миналото събитие – беше ни страх какъв фийдбек предстои.
Ивана: Имам още много живот да изживея, за да мога да отговоря.
Ася: Някой актьор, който много бързо може да се разплаква хаха
Какво можете да правите най-добре?
Ася: Да оставам мотивирана и да не обръщам внимание на негативни хора и коментари.
Ивана: Да правя мили жестове и да организирам и планирам неща.
В момента си казваме, че от нищо не ни е страх. Може би да се усъмним в себе си и проекта.
Нов проект. Какво да очакваме?
Новият формат Urbanites:Introducing (vol.1) разглежда в дълбочина творчеството на трима млади артисти и им дава възможност да разгърнат въображението си в две последователни POP-UP изложби в BOLD Showroom на 23-ти и 24-ти ноември.
Link to the show in bio ☝🏻👀 URBANITES:Introducing разглежда в дълбочина творчеството на трима млади артисти и им дава възможност да разгърнат въображението си в две последователни POP-UP изложби, на 23 и 24 ноември в @boldtheshowroom (бул. Христо Смирненски 58) между 18:00 и 22:00ч. Днес ви запознаваме с @jawpains !
A post shared by Urbanites Sofia (@urbanitesofia) on Nov 5, 2018 at 1:19am PST
Очаквайте едно преобразено пространство, принтове, мърч, инсталции и готина музика. На първия ден участват колаборативното дуо Теодор Генов и Александра Георгиева, музиката ще e oт Григовор (18:00 – 20:00) и Djobry (20:00 – 22:00). На втория ден фотографът Жоро Пеев ще ни потопи в чудатия си свят, и ще слушаме live на Мила Роберт от 20:00.
Link to the show in bio ☝🏻👀 URBANITES:Introducing разглежда в дълбочина творчеството на трима млади артисти и им дава възможност да разгърнат въображението си в две последователни POP-UP изложби, на 23 и 24 ноември в @boldtheshowroom (бул. Христо Смирненски 58) между 18:00 и 22:00ч. Днес ви запознаваме с @pastedko и @sa6ettu!
A post shared by Urbanites Sofia (@urbanitesofia) on Nov 1, 2018 at 3:35am PDT
Разкажете за участниците.
Интересни, забавни, талантливи хора. Искрено можем да кажем, че ни е изключително приятно с тях и ги уважаваме като личности с чудесни идеи. Ние вече сме приятели, преди всичко.
Снимка: Жоро Пеев @jawpains
Книгата/ филмът, които промениха живота ви?
Ивана: С The Catcher in the Rye пораснах, когато един приятел ми я подари за 16тия рожден ден. След това съм я чела поне още 5-6 пъти през годините и винаги ме впечатлява много.
Ася: Една книга на Alain de Botton: Art As Therapy, която промени начина по който възприемам изкуството и как то може да бъде полезно за развитието ни и психическото ни здраве.
С кого бихте се напили в бар/излязли на вечеря (dear or alive)? Защо?
Ивана: За доста интересни личности се сещам, но бих казала дядо ми Константин Диамандиев, който не познавам, но смятам, че е бил изключителен българин.
Ася: Аз бих си поговорила с Vivian Maier, понеже мисля, че е била много самотна и почти с никой не си е говорила, а е велика.
“Почерпете” егоистите с по един трак/ парче в края на това интервю ☺
Понеже сме щедри, пращаме цял плейлист на Urbanites тук.
Събитието: Urbanites: INTRODUCING (vol.1)
Кога? 23 и 24 ноември от 18:00ч.
Къде? Bold Showroom, бул. „Христо Смирненски“ №58, София.
Вход: за един ден 7 лв., за двата дни 10 лв.
* Urbanites (urban dictionary) – are both a subculture and a contemporary lifestyle. They have 6 key characteristics: Time-poor, city-proud, media-literate, brand-centric, trend-sensitive and culturally-aware.